АҞӘА, хәажәкыра 22 - Sputnik. Аԥсны Алхратә комиссиа хада апресс-маӡаныҟәгаҩ Елена Лабахәуаԥҳа Аԥсны ААР аиҳабы Раули Смыр диҳәеит АКХ жәларбжьаратәи апресс-центр уахынла ахьчаразы ацхыраара ҟаиҵарц.
Смыр ажәа риҭеит АКХ ахьчаразы ААР аусзуҩцәа шадиԥхьало.
Аҩнуҵҟатәи аусқәа рминистр Раули Смыри апрокурор хада Адгәыр Агрбеи АКХ жәларбжьаратәи апресс-центр аҟны имҩаԥысыз абрифинг аҟны адырра ҟарҵеит Аԥсны ахада иалхрақәа раан аилагарақәа ҟалеит ҳәа аофициалтә информациа ыҟамызт, абжьыҭара азакәан аҳәаақәа ирҭагӡаны имҩаԥысит ҳәа.
Уаанӡа Смыр излеиҳәахьаз ала, алхрақәа раан аҭынчра иахылаԥшуан азинхьчаратә усбарҭа аусзуҩцәа 859-ҩык.
Ахада иалхрақәа рылҵшәақәа рзы инықәырԥшу адыррақәа рыларҳәоит ашәахьа, хәажәкыра 23, асааҭ 11:00 рышьҭахь, аха уаха акандидатцәа рыштабқәа ирымоу адыррақәа рыларҳәоит, даргьы ирыԥхьаӡалоит абжьқәа.
Иара убас шәаԥхьар ҟалоит: